بوگون (چهارشنبه جون آیی نینگ 21 نچی کونی) ایرته لب کابلده ینه بیر انفجار حادثه سی یوز بیردی.
افغانستان ایچکی ایش لر وزیرلیگی, آلینگن ایلک معلومات لر گه کوره اوشبو حادثه عاقبتیده بیر کیشی نینگ یره لنگن لیگی نی بیلدیردی.
وزیرلیک, اوشبو حادثه نینگ 15 نچی ناحیه ده بیر موتر گه یاپیشتیریلگن مقناطیسی بمب نینگ پارتلب کیتیشی عاقبتیده یوز بیرگن لیگی نی بیلدیردی.
حاضرچه اوشبو حادثه بوییچه مسئولیت نی هیچ بیر تامان اوز بوینی گه آلگن ایمس.
سونگگی پیت لرده افغانستان دولتی قوراللی مخالف لری نینگ اولکه نینگ مهم شهر لریده تروریستیک هجوم اویوشتیریش گه حرکت ایتیتگن لیک لری کورینماقده.
اوتگن پنجشنبه کیچه کابل ده بیر مسجد ده نماز اوقیتگن کیشی لر گه قرشی اویوشتیریلگن ترورچیلیک هجومی عاقبتیده کمیده بیش کیشی جان بیررایکن, اون کیشی ایسه یره لنگن ایدی.
خودی منه شوو تروریستیک هجوم نینگ مسئولیتی نی ایسه ترور تشکیلاتی داعش اوز بوینی گه آلگن ایدی.
هندوستان تایمز حکومت منبعلریدن آلگن خبرنی نشر قیلدی
افغانستانلیکلرگه اقامه بیریش یولینی آچیش اوچون کنگره نینگ قانون لایحه سینی تصدیقلب اوتکزیشی بوییچه چقیریق قیلدی
ایندی افغانستانلیکلر وطنسیز ایتیب حسابلنه دی و اولرگه یشیل پاسپورت بیریله دی
